b"\n_START_ARTICLE_\nGranulometria\n_START_PARAGRAPH_\nLa granulometria \xc3\xa9s l'estudi de la distribuci\xc3\xb3 de les dimensions d'un conjunt d'elements finits de mat\xc3\xa8ria natural o triturada. L'an\xc3\xa0lisi granulom\xc3\xa8tric \xc3\xa9s el conjunt de les operacions que permeten determinar la distribuci\xc3\xb3.\n_START_SECTION_\nDi\xc3\xa0metre de part\xc3\xadcula\n_START_PARAGRAPH_\nEl Di\xc3\xa0metre de Feret (Df) \xc3\xa9s la dist\xc3\xa0ncia entre una direcci\xc3\xb3 D qualsevol i la paral\xc2\xb7lela a aquesta direcci\xc3\xb3 de tal manera que la projecci\xc3\xb3 del gra estiga compresa entre aquestes dos paral\xc2\xb7leles. Si es fa girar la recta D al voltant del gra, es trobar\xc3\xa0 una posici\xc3\xb3 per la qual Df ser\xc3\xa0 m\xc3\xa0xima i es denominar\xc3\xa0 exodi\xc3\xa0metre. I la m\xc3\xadnima mesodi\xc3\xa0metre. Aquesta mesura \xc3\xa9s important perqu\xc3\xa8 les part\xc3\xadcules generalment no s\xc3\xb3n esf\xc3\xa8riques i per tant cal definir un protocol de mesura abans de continuar amb l'an\xc3\xa0lisi granulom\xc3\xa8tric.\n_START_SECTION_\nDi\xc3\xa0metre equivalent\n_START_PARAGRAPH_\nEs coneix com a Di\xc3\xa0metre equivalent (De) al di\xc3\xa0metre de l'esfera que es comportaria de manera id\xc3\xa8ntica que aquella part\xc3\xadcula amb qu\xc3\xa8 s'est\xc3\xa0 treballant. Aquest di\xc3\xa0metre equivalent diferir\xc3\xa0 en funci\xc3\xb3 del tipus d'estudi que s'estiga realitzant un"